ในสมัยโบราณ Liyue เป็นดินแดนแห่งความทุกข์ยาก ที่มีเงาแห่งความชั่วร้ายอยู่ทุกหนแห่ง
ท่ามกลางความขมขื่นของเทพเจ้าที่พ่ายแพ้
ความเกลียดชังและความแค้นของพวกเขาได้สาปโลกใบนี้ และเกิดเป็น "ปีศาจ"
เมื่อใดที่ปีศาจไม่สงบ
โรคระบาด มอนสเตอร์ และการกลายพันธุ์ก็จะตามมา
ดังนั้นราชาแห่งหินจึงเรียกเหล่า "ยักษา" มาปราบปีศาจเหล่านี้
พวกเขาสาบานต่อราชาแห่งหิน ว่าจะเข่นฆ่าเพื่อพิทักษ์โลกนี้
จะขับไล่ความชั่วร้ายด้วยการต่อสู้ แม้จะต้องสละชีพก็ตาม...
การต่อสู้อันนองเลือดผ่านไปนานหลายปี
บาปที่ทับโถมและความโกรธของเหล่าปีศาจ แทรกซึมเข้าไปในจิตวิญญาณของพวกเขา
พวกเขาเสียสติไปเพราะความกลัว
บ้างก็เข้าห้ำหั่นกันเอง
บ้างก็ตกอยู่ในความมืดมิด
"ห้าเซียนยักษา" ที่แข็งแกร่งที่สุดในบรรดายักษาทั้งหลาย
มีสามตนที่ตายไปแล้ว ตนที่สี่ได้หายไปอย่างไร้ร่องรอย
เวลาผ่านมากว่าพันปี
มีเพียง "ผู้กำราบอสูร" ตนเดียวที่ยังใช้ชีวิตอยู่ในแดนมนุษย์
ในคืนเดือนหงาย
คงมีเพียงแสงจากบนป่าหิน Guyun และเสียงขลุ่ยจาก Dihua Marsh เท่านั้น
ที่ยังจำเรื่องราวของเขาได้